અનંતરાય ગાડીની પાછલી સીટ ઉપર માથું મૂકીને છેલ્લા કેટલાક દિવસોની દોડધામભરી જિંદગીની ક્ષણોને યાદ કરતાં કરતાં તંદ્રામાં સરી પડ્યા. . નાનો પણ સુખી સંસાર હતો અનંતરાય અને સંધ્યાબેનનો, સુંદર પારેવાં જેવી રૂપાળી દીકરી ભાવિ, અને હસે તો ગાલોમાં ખંજન પડે તેવો આજ્ઞાંકિત વ્યોમ નામનો દીકરો, તણખલાની એક એક સળીઓ ગૂંથીને સુખી જીવનનો માળો બનાવ્યો હતો, નાની ઉંમરે પિતાનો હાથ પોતાના માથેથી ગુમાવ્યા બાદ જિંદગીની દરેક તડકી-છાંયડી માંથી પસાર થઈને અનુભવોનો ખજાનો એકઠો કર્યો હતો અનંતરાયે, પોતાના કુટુંબમાં ચાર ભાઈબહેનોમાં પોતે સૌથી નાના હોવા છતાં પણ પોતે નાના હોવાની અનુભૂતિ ઘરમાંથી કદી થવા પામી ન હતી.